Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: korlátozási kártalanítás kérelmek elbírálásának hiánya az építésügyről szóló 1964. évi III. törvényben foglaltakból adódik,
Paragraph Index: 430

korlátozási kártalanítás kérelmek elbírálásának hiánya az építésügyről szóló 1964. évi III. törvényben foglaltakból adódik, ezért külön vizsgálatot folytatott a törvény felülvizsgálata tárgyában. Az eljárás ideje alatt tárgyalta az Országgyűlés az épített környezet alakításáról és védelméről szóló törvénytervezetet, melyhez az országgyűlési biztos észrevételeket tett. Az időközben hatályba lépett új törvény előírásai következtében, a megismételt ajánlás okafogyottá vált, ezért további intézkedésre nem volt szükség. OBH 2798/1996. Az országgyűlési biztos 1996-ban tett ajánlást a Dunaharaszti Önkormányzat jegyzőjének és polgármesterének, hogy vizsgálják felül azt az eljárásukat, amelyben három önkormányzati tulajdonú lakás bérlőjének lakásbérleti szerződését — elhelyezési kötelezettség vállalása nélkül — felmondták, mert az ingatlant visszaadták a korábbi tulajdonosnak. Az ajánlásra az önkormányzat érdemben nem nyilatkozott, mert a bérlők követelésüket peres úton is érvényesítették, és a képviselő-testület úgy döntött, hogy a kérdésben a bíróság ítéletéig nem foglal állást. A lakásbérleti szerződések felmondását azonban visszavonta. Az országgyűlési biztos ajánlása elérte célját, mert a panaszosok alkotmányos jogai nem sérültek. Kapcsolódó ügyek: 2758/96; és 1708/96. OBH 2849/1995. Az országgyűlési biztos az alkotmányos visszásságok orvoslására 1996-ban ajánlást tett a Balatonszepezdi Önkormányzatnak, hogy a köz- és zöldterületek védelméről, a köztisztaságról, valamint az állattartásról szóló 4/1994. számú

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes